**Πρόγραμμα εκδηλώσεων Φεστιβάλ Ρεματιάς 2021 έως τέλος Ιουλίου**

**ΙΟΥΛΙΟΣ**

**‘Ωρα έναρξης εκδηλώσεων: 9.00 μ.μ.**

**20 ΙΟΥΛΙΟΥ**

***Ελευθερία, Μούσα Ελληνική***

**Φιλαρμονική Ορχήστρα Δήμου Χαλανδρίου**

*Την γη μου εσύ ενθυμήθηκες, Ελευθερία… Μούσα Ελληνική*

Μια συναυλία αφιερωμένη στην επέτειο των 200 χρόνων από την κήρυξη της Ελληνικής Επανάστασης του 1821. Γεγονότα και προσωπικά βιώματα από τον αγώνα Ελλήνων και φιλελλήνων, όπως εκφράστηκαν μέσα από την έμπνευση μουσικών και ποιητών, προβάλλουν στον σημερινό πολιτισμό τη διαχρονική αξία της ελευθερίας.

**Διεύθυνση ορχήστρας:** Κώστας Ιωαννίδης

**Σολίστ:** Ειρήνη Καράγιαννη

**23 ΙΟΥΛΙΟΥ**

***Mind the gap* από την ομάδα Dagipoli Dance Co**

Η DAGIPOLI DANCE Co είναι μια ομάδα σύγχρονου χορού, ο πυρήνας της οποίας αποτελείται από ανάπηρα άτομα ενώ το έργο της στο σύνολό του είναι ένα συγκρουσιακό παιχνίδι που επιβάλει στον θεατή να βγει απ’ τη βολική θέση του παθητικού παρατηρητή, να δοκιμάσει τα όρια και τις αντοχές του και να παλέψει με τα στερεότυπα και τους δαίμονές του.

Στην πορεία της, από τον Μάιο του 2004 που δημιουργήθηκε έως σήμερα, η ομάδα

αναγνωρίσθηκε και καταξιώθηκε από το ευρύ κοινό, τόσο στην Ελλάδα όσο και στο εξωτερικό, συμμετέχοντας ισότιμα σε δεκάδες διεθνή φεστιβάλ και παρουσιάζοντας κατά μέσο όρο 15 παραστάσεις τον χρόνο σε πολύ μεγάλα και σημαντικά θέατρα σε όλον τον κόσμο.

**Σύλληψη – Χορογραφία:** Γιώργος Χρηστάκης

**Μουσική σύνθεση – εκτέλεση:** Κώστας Λειβαδάς

**Φωτισμοί:** Γιώργος Καρακουλάκης

**Χορεύουν:** Ειρήνη Μαυροματάκη, Φαίη Μάλαμα, Κλητώ Τσιγκρή, Φανή Παρλή, Ελένη Κοντζίλα, Μαρία-Ζωή Τερζοπούλου, Σωτήρης Ταχτσόγλου, Mario–Sergio Bushi και Γιώργος Χρηστάκης

**Αφήγηση:** Άννα–Μαρία–Ελευθερία Ματζουράνη, Αναστάσης Κολοβός

**Διάρκεια:** 60’

**Προσβάσιμη παράσταση χορού.** Θα πραγματοποιηθεί με ταυτόχρονη διερμηνεία στην Ελληνική Νοηματική Γλώσσα και ενδογλωσσικούς υπέρτιτλους για (Κ)κωφούς/ές και βαρήκοους/ες. Με την πιστοποίηση της **Κίνησης Ανάπηρων Καλλιτεχνών**.

**24 ΙΟΥΛΙΟΥ**

***Οι πεταλούδες είναι ελεύθερες* του Leonard Gershe**

Μια τρυφερή ερωτική ιστορία διαδραματίζεται σε μια εποχή που οι αντιλήψεις αλλάζουν και ο κόσμος νιώθει απελευθερωμένος από τα πρέπει - στην εποχή της χαράς και της ελευθερίας. Στο πολυβραβευμένο θεατρικό έργο του, ο αμερικανός Leonard Gershe προσεγγίζει με ευφυές και διεισδυτικό χιούμορ, όλα τα θέματα που απασχολούν τις ανθρώπινες σχέσεις διαχρονικά: το θάρρος απέναντι στη ζωή, το πώς αυτοπροσδιορίζεται κανείς απέναντι στις ιδιαιτερότητες και τις φαινομενικές αδυναμίες του, τη δύναμη του έρωτα και τη γενναία απόφαση να επιδιώξουμε την ευτυχία.

**Σκηνοθεσία:** Ρέινα Εσκενάζυ

**Πρωταγωνιστούν:** Πέμη Ζούνη, Αναστάσης Ροϊλός, Εριέττα Μανούρη

**Προπώληση: viva.gr**

**Γενική είσοδος:** 18 €

**Τιμή προπώλησης:** 15 €

**26 ΙΟΥΛΙΟΥ – 1 ΑΥΓΟΥΣΤΟΥ**

***OUR FESTIVAL 7***

Συνάντηση αλληλέγγυων καλλιτεχνών που παρουσιάζουν ποικιλία εκδηλώσεων. Θέατρο, μουσική, χορός, κουκλοθέατρο, video art, παιδικές παραστάσεις, εργαστήρια για μικρούς και μεγάλους. (Το αναλυτικό πρόγραμμα επισυνάπτεται ξεχωριστά).

**28 – 30 ΙΟΥΛΙΟΥ**

***Θέατρο σκιών και κουκλοθέατρο στις γειτονιές της πόλης***

28 «Ο Καραγκιόζης και το ρομπότ», Πάρκο Φ.Ο.Τ.

Θέατρο Σκιών Στάθη Λαγκάδα

29 «Ο καπετάν αετός», Αθλητικό Κέντρο «Μ. Παπαδάκης», Κάτω Χαλάνδρι

Θέατρο Σκιών Στάθη Λαγκάδα

30 «Ο καραγκιόζης οικολόγος», Πάρκο Ολύμπου & Εδέσσης

Θέατρο Σκιών Στάθη Λαγκάδα